**ОБЩИНСКА ИЗБИРАТЕЛНА КОМИСИЯ УГЪРЧИН**

ПРОТОКОЛ № 13/16 октомври 2023 г.

от заседание на Общинска избирателна комисия в община Угърчин

Днес, 16 октомври 2023 година, от 17:30 ч в гр. Угърчин, пл. “Свобода“№ 1, ет. 2, Заседателна зала, се проведе заседание на Общинска избирателна комисия в община Угърчин (ОИК Угърчин), област Ловеч. На заседанието присъстват членове на комисията, както следва:

|  |  |
| --- | --- |
| ПРЕДСЕДАТЕЛ: | Росица Дилянова Димитрова |
| ЗАМЕСТНИК – ПРЕДСЕДАТЕЛ: | Божидар Христов Добревски |
| ЗАМЕСТНИК – ПРЕДСЕДАТЕЛ: | Вася Миткова Скорчева |
| ЗАМЕСТНИК – ПРЕДСЕДАТЕЛ: | Цанка Колева Иванова |
| СЕКРЕТАР: | Севдие Шефкат Кулаалиева |
| ЧЛЕНОВЕ: | Винка Илиева Лисичкова |
|  | Антоанета Дончева Борджиева |
|  | Йоана Станиславова Игнатова |
|  | Тинка Василева Гечевска |

Присъстват 9 от общо 11 члена на Комисията. Всички членове са уведомени за датата и часа на насроченото заседание по телефон и чрез съобщение, което е публикувано и на интернет страницата на ОИК Угърчин и е поставено на общодостъпно място - „Информационно табло на Общинска избирателна комисия-LOV36” гр. Угърчин, пл. „Свобода” №1, ет. 2, фоайе в сградата на общинска администрация. Проектът за дневен ред е публикуван на интернет страницата на комисията преди заседанието. Отсъстват Добромир Пейчев Пейчевски и Стоянка Петкова Тихолова, поради уважителни причини.

Присъстват повече от половината членове, поради което на основание чл. 85, ал. 3 от Изборния кодекс е налице необходимият кворум и ОИК Угърчин може да започне своята работа.

Председателят оповести следния проект на дневен ред:

1. Одобряване на проекти на материали за секционните избирателни комисии на територията на община Угърчин при произвеждане на изборите за общински съветници и за кметове на 29 октомври 2023 година.

2. Разни.

Председателят подложи на гласуване така обявения проект на дневен ред. Бе проведено гласуване и с 9 гласа „За” (Росица Дилянова Димитрова; Божидар Христов Добревски; Вася Миткова Скорчева; Цанка Колева Иванова; Севдие Шефкат Кулаалиева; Антоанета Дончева Борджиева; Винка Илиева Лисичкова; Йоана Станиславова Игнатова; Тинка Василева Гечевска) и 0 „Против”, на основание чл. 85, ал. 4 от Изборния кодекс, Общинска избирателна комисия в община Угърчин, област Ловеч прие обявения дневен ред.

**Точка първа:**

Председателят запозна присъстващите с необходимостта да се приеме решение за одобряване на проекти на материали, необходими за работата на секционните избирателни комисии на територията на община Угърчин при произвеждане на изборите за общински съветници и за кметове на 29 октомври 2023 година, изготвяни на основание Решение №2173 – МИ от 01 септември 2023 година на Централна избирателна комисия.

Бе предложен проект на решение, което бе подложено на гласуване. С 9 гласа „За” (Росица Дилянова Димитрова; Божидар Христов Добревски; Вася Миткова Скорчева; Цанка Колева Иванова; Севдие Шефкат Кулаалиева; Антоанета Дончева Борджиева; Винка Илиева Лисичкова; Йоана Станиславова Игнатова; Тинка Василева Гечевска) и 0 „Против”, на основание чл. 87, ал. 1 от Изборния кодекс и Решение №2173 – МИ от 01 септември 2023 година на Централна избирателна комисия, Общинска избирателна комисия в община Угърчин, област Ловеч,

**Р Е Ш И:**

Одобрява Списък (табло), съдържащ имената и номерата на кандидатите за общински съветници по кандидатски листи, предложени от партиите, коалициите и инициативните комитети, съгласно решенията за регистрация в Общинска избирателна комисия в община Угърчин.

Одобрява Списък (табло), на което са изписани имената и номерата на кандидатите за кмет на Община Угърчин и кметове на кметства, съгласно решенията за регистрация в Общинска избирателна комисия в община Угърчин.

Настоящото решение на основание чл. 88, ал. 1 от Изборния кодекс може да бъде оспорвано в тридневен срок от обявяването му пред Централната избирателна комисия.

**Точка втора:**

РАЗНИ: Нямаше предложения.

След изчерпване на дневния ред заседанието бе закрито в 17:45 часа.

ПРЕДСЕДАТЕЛ:

Росица Димитрова

СЕКРЕТАР:

Севдие Кулаалиева